**Tyler Hamilton** (født 1. mars 1971) er en amerikansk tidligere profesjonell syklist, som vant gull på tempo for menn i Sommer-OL 2004. Hamiltons dopingtest viste spor av bloddoping, men han fikk beholde sin gullmedalje fordi B-prøven ikke kunne analyseres fordi blodtesten hadde vært nedfrosset. Den russiske olympiske komitéen anket avgjørelsen inn for Den internasjonale voldgiftsretten for sport i et forsøk på å frata Hamilton gullmedaljen, til fordel for den russiske sølvvinneren, Vjatsjeslav Jekimov. 27. juni 2006 ble saken avvist av domstolen. Hamilton valgte senere å levere tilbake gullmedaljen, og ble offisielt diskvalifisert av Den internasjonale olympiske komité 10. august 2012.

I mellomtiden hadde imidlertid Hamilton avlagt en ny positiv dopingtest. I september 2004 vant han 8. etappe av sykkelrittet Spania rundt. Som etappevinner måtte Hamilton avlegge dopingprøve, og denne gang var begge testene positive. I april 2005 ble han utestengt fra sykkelsporten i 2 år.

Høsten 2006 hadde Hamilton sonet sin straff, og i november 2006 signerte han kontrakt med UCI profflaget Tinkoff Credit Systems. Anklagene om tidligere dopingbruk fortsatte imidlertid, og han ble beskyldt for å ha vært involvert i dopingskandalen Operación Puerto knyttet til den spanske legen Eufemiano Fuentes. 9. mai 2007 ble han suspendert av laget sitt på grunn av disse anklagene. Han fikk siden kontrakt med det amerikanske laget Rock Racing, og ble i 2008 amerikansk mester på landevei. 

I april 2009 ble det kjent at han hadde testet positivt på Dehydroepiandrosteron (DHEA) som han skulle ha brukt mot depresjon. Han bestemte seg for å legge opp. Han ble i tillegg idømt åtte års utestengelse.

Høsten 2012 gav han ut boka 'The Secret Race: Inside the Hidden World of the Tour de France: Doping, Cover-ups, and Winning at All Costs',(utgitt i 2013 på norsk med tittelen 'Det skjulte rittet; doping og dekkhistorier i Tour de France') hvor han i detalj forteller om doping innen sykkelmiljøet og hvordan lagene han syklet for opererte for å unngå å bli tatt i dopingkontroll. Han innrømmer å ha brukt EPO, testosteron og bloddoping og forteller også om flere andre syklister som gjorde det samme, blant annet Lance Armstrong.

Referanser
----------

1. ↑  «Test-tabbe reddet OL-gullet». VG Nett. 24.09.2004. Besøkt 7. juli 2007.
2. ↑  «Hamilton ba om å bli fratatt OL-gull» Dagbladet.no (10. august 2012)
3. ↑  «To nye sykkelstjerner dopingmistenkt». VG Nett. 10.05.2007. Besøkt 7. juli 2007.
4. ↑  «Tyler Hamilton retires following second positive doping test». VeloNews. 17. april 2009.
5. ↑  «Hamilton accepts eight-year suspension». cyclingnews.com. 16. juni 2009.

Litteratur
----------

* Tyler Hamilton, Daniel Coyle: *The Secret Race* (ISBN 9780345530417), Bantam Books 2012.

Eksterne lenker
---------------

* (en) Tyler Hamilton – kategori av bilder, video eller lyd på Commons Rediger på Wikidata
* (de) Tyler Hamilton – Munzinger Sportsarchiv Rediger på Wikidata

* (en) Tyler Hamilton – Olympedia Rediger på Wikidata

* (en) Tyler Hamilton – Sports-Reference (OL-resultater – arkivert) Rediger på Wikidata

* (en) Tyler Hamilton – UCI Rediger på Wikidata

* (en) Tyler Hamilton – ProCyclingStats Rediger på Wikidata

* (en) Tyler Hamilton – Cycling Archives Rediger på Wikidata

* (en) Tyler Hamilton – Cycling Quotient Rediger på Wikidata

* (en) Tyler Hamilton – CycleBase Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** NDL **·** NKC **·** BNE **·** CiNii **·** Munzinger (sport)
 |